જોહાનિસબર્ગમાં રમાયેલી પ્રથમ ટી-૨૦ મેચમાં યુઝવેન્દ્ર ચહલ અને કુલદીપ યાદવની સુપરહિટ સ્પિન જોડી મેદાન પર નહોતી. કુલદીપને આરામ આપવામાં આવ્યો હતો અને ચહલ થોડો મોંઘો સાબિત થયો હતો. સેન્ચુરિયનની પીચનો મિજાજ વર્તમાન પ્રવાસ દરમિયાન થોડો ધીમો રહ્યો છે અને આ સ્થિતિમાં ભારતીય ટીમ મેનેજમેન્ટ પ્લેઇંગ ઈલેવનમાં ચહલ ઉપરાંત કુલદીપને પણ સામેલ કરી શકે છે. કુલદીપે વન ડે શ્રેણીમાં સૌથી વધુ ૧૭ વિકેટ ઝડપી હતી. ચહલ-કુલદીપની જોડીની વાપસીનો અર્થ થાય છે દક્ષિણ આફ્રિકાની છાવણી માટે ખતરાની ઘંટડી…